Na temelju članka 26. i 27.  Zakona o radu (Narodne novine broj 93/14) i članka 26.,čl., 49., i čl.50. Statuta Općinske knjižnice Hrvatska sloga Gradac (u daljnjem tekstu: Knjižnica) ravnateljica Knjižnice, 02.siječnja 2018.g. donosi izmjene i dopune Pravilnika o radu Općinske knjižnice Hrvatska sloga Gradac 

P R A V I L N I K   O   R A D U

OPĆINSKE KNJIŽNICE HRVATSKE SLOGA GRADAC
I. TEMELJNE ODREDBE

Članak 1.

Pravilnikom o radu (u daljem tekstu: Pravilnik) Općinske knjižnice Hrvatska sloga Gradac kao poslodavac (u daljem tekstu: Knjižnica) uređuje izbor radnika i zasnivanje radnog odnosa, organizaciju i uvjete rada,  prava i obveze Knjižnice i radnika, plaće i novčane nadoknade radnika, prestanak radnog odnosa, zaštitu dostojanstva radnika, zabranu diskriminacije te druga pitanja u svezi s radnim odnosima u Knjižnici.

Članak 2.

Odredbe ovoga Pravilnika odnose se na sve radnike koji su s Knjižnicom sklopili ugovor o radu na neodređeno ili određeno vrijeme s punim ili nepunim radnim vremenom.


Nitko u Knjižnici ne može početi s radom prije sklapanja ugovora o radu.

Članak 3.

Odredbe ovoga Pravilnika ne primjenjuju se u slučajevima kada je zakonom, pod zakonskim aktom, sporazumom sklopljenim između sindikalnog povjerenika i Knjižnice, ugovorom o radu ili kolektivnim ugovorom položaj radnika Knjižnice uređen povoljnije od položaja iz ovoga  Pravilnika.

Članak 4.

Prigodom stupanja radnika na rad ravnatelj je dužan upoznati radnika s propisima iz radnih odnosa te organizacijom rada i zaštitom na radu u Knjižnici.


Ravnatelj je dužan omogućiti radniku bez ograničenja uvid u odredbe ovoga Pravilnika i drugih akata kojima su uređeni radni odnosi, odnosno prava i obveze radnika i Knjižnice.

Članak 5.

Radnik je dužan obavljati ugovorene poslove savjesno i stručno te prema uputama ili radnim nalozima ravnatelja.


Prava i obveze radnika i Knjižnice iz ugovora o radu, zakona i ovoga Pravilnika ostvaruju se od dana početka rada radnika u Knjižnici.

II. IZBOR RADNIKA I ZASNIVANJE RADNOG ODNOSA

a. Sklapanje ugovora o radu

Članak 6.

Odluku o potrebi  zapošljavanja novih radnika  u Knjižnici donosi ravnatelj u skladu s godišnjim planom i programom rada Knjižnice.

Članak 7.


Radni se odnos zasniva ugovorom o radu.


Ugovor o radu može sklopiti osoba koja pored uvjeta utvrđenim zakonom, ispunjava i posebne uvjete.

Kao posebni uvjeti u skladu s Pravilnikom o organizaciji rada i sistematizaciji poslova utvrđuje se:

· stručna sprema,

· posebna znanja i sposobnosti i ispiti,

· radno iskustvo,

· godine života,

· posebna zdravstvena sposobnost.

Članak 8.

Ugovor o radu sklapa se na neodređeno vrijeme.


U skladu sa zakonom i kolektivnim ugovorom u djelatnosti radni se odnos iznimno može zasnivati i na određeno vrijeme.

Članak 9.

Sklapanju ugovora o radu prethodi postupak izbora u skladu s posebnim Zakonom, Statutom i ovim Pravilnikom.


Izbor se provodi na temelju javnog natječaja ako je to propisano posebnim zakonom.


U oglasu odnosno javnom natječaju navodi se naziv radnog mjesta, vrstu radnog odnosa i trajanje radnog vremena,  posebne uvjete koje mora ispunjavati kandidat, rok do kojeg se primaju prijave i rok u kojem će prijavljeni kandidati biti obaviješteni o izboru.


Pored podataka iz stavka 3. ovog članka u natječaju mora biti jasno istaknuto da se za radno mjesto ravnopravno mogu javiti osobe oba spola.

Članak 10.

O izboru između kandidata prijavljenih na natječaj odlučuje ravnatelj Knjižnice.

Članak 11.

Kada su zakonom ili drugim propisom za obavljanje pojedinih poslova utvrđeni posebni uvjeti, radni odnos može se zasnovati  samo s osobom koja ispunjava te uvjete.


Dokaze o ispunjenosti uvjeta iz stavka 1. ovoga članka osigurava radnik do izbora, do sklapanja ugovora o radu ili do dana početka rada.
Članak 12.

S osobom izabranom prema članku 9. ili članku 10. ovoga Pravilnika ravnatelj sklapa ugovor o radu.


Ugovor o radu smatra se sklopljenim kada se ravnatelj i osoba koja traži zaposlenje suglase o bitnim uglavcima ugovora.
Članak 13.
Ugovor o radu sklapa se u pisanom obliku. 

Ugovor o radu sklopljen između Knjižnice i radnika mora sadržavati uglavke:

1. o strankama te njihovu prebivalištu odnosno sjedištu

2. o mjestu odnosno mjestima rada radnika

3. o nazivu, naravi ili vrsti rada, odnosno popisu ili opisu poslova na kojima se radnik zapošljava

4. o danu početka rada

5. o očekivanom trajanju ugovora o radu na određeno vrijeme

6. o trajanju plaćenog godišnjeg odmora na koji radnik ima pravo

7. o otkaznim rokovima kojih se mora pridržavati radnik odnosno Knjižnica 

8. o utvrđivanju plaće i drugim isplatama

9. o trajanju redovitog radnog dana ili tjedna.


U slučaju kada se odredbama ugovora o radu upućuje na primjenu odredaba zakona, pod zakonskog akta, kolektivnog ugovora te ovoga Pravilnika, odredbe tih akata primjenjuju se neposredno.

Članak 14.

Ako se ugovor o radu ne sklopi u pisanom obliku, ravnatelj je dužan radniku prije početka rada uručiti pisanu potvrdu o sklopljenom ugovoru o radu.


Pisana potvrda iz stavka 1. ovoga članka mora sadržavati sve uglavke ugovora o radu iz članka 13. ovoga Pravilnika.

Članak 15.

Ravnatelj je dužan radniku uručiti primjerak prijave na obvezno mirovinsko i zdravstveno osiguranje najkasnije u roku do 15 dana od dana sklapanja ugovora o radu ili uručenja pisane potvrde o sklopljenom ugovoru o radu, odnosno početka rada.

Članak 16.

Osobe koje prema natječaju nisu izabrane, ravnatelj o neizboru izvješćuje i vraća im natječajnu dokumentaciju.
Članak 17.

Ravnatelj i radnik u okviru uvjeta rada, kada za to imaju interes, mogu sklopiti aneks ugovora kojim mijenjaju pojedine uglavke ugovora o radu.

b. Rad na određeno vrijeme

Članak 18.

Ugovor o radu sklapa se u pravilu na neodređeno vrijeme.


Ravnatelj može zaključiti o potrebi sklapanja ugovora o radu na određeno vrijeme.


Za zasnivanje radnog odnosa utvrđen objektivnim razlozima koji su opravdani rokom, obavljanjem određenog posla ili nastupanjem određenog događaja.


Pod objektivnim razlozima iz stavka 2. ovoga članka za sklapanje ugovora o radu na određeno vrijeme razumijeva se:

· zamjena privremeno nenazočnog radnika

· privremeno povećanje opsega posla

· privremeno zapošljavanje do zapošljavanja radnika s potrebnim uvjetima 

· drugi razlozi  utvrđeni propisom ili godišnjim planom i programom rada Knjižnice.
Članak 19.

Ravnatelj je dužan radniku koji je zaposlen u Knjižnici na temelju ugovora o radu na određeno vrijeme osigurati iste uvjete rada kao i radniku koji je u Knjižnici zaposlen na temelju ugovora o radu na neodređeno vrijeme kada se radi o obavljanju poslova s istim ili sličnim stručnim zvanjima i vještinama.


Radnike koji su u Knjižnici zaposleni na određeno vrijeme ravnatelj je dužan izvijestiti o poslovima za koje bi mogli sklopiti ugovor o radu na neodređeno vrijeme.

Članak 20.

Ugovor o radu sklopljen na određeno vrijeme prestaje ispunjenjem uvjeta ili istekom roka utvrđenog u tom ugovoru.


O prestanku ugovora o radu iz stavka 1. ovoga članka ravnatelj izvješćuje radnika usmeno ili pisano.

c. Provjera radnikovih sposobnosti

Članak 21.

Prije izbora radnika, odnosno prije sklapanja ugovora o radu trebaju se provjeriti radne i druge (stručne, zdravstvene) sposobnosti osobe koja traži zaposlenje.


Prethodno provjeravanje sposobnosti iz stavka 1. ovoga članka provodi se testiranjem, određivanjem osobi da obavi neki posao, razgovorom, upućivanjem osobe na liječnički pregled i sl.
Članak 22.

Prethodno provjeravanje sposobnosti iz članka 21. ovoga Pravilnika obavlja ravnatelj odnosno povjerenstvo ili radnik  Knjižnice  kojega  ravnatelj za to opunomoći.


Povjerenstvo odnosno radnik iz stavka 1. ovoga članka dostavlja ravnatelju pisano izvješće o radnim i drugim sposobnostima osobe koja traži zaposlenje.


Potrebnu zdravstvenu sposobnost za rad u Knjižnici osoba koja traži zaposlenje dokazuje ispravama samo ovlaštene zdravstvene ustanove.

d. Probni rad, obrazovanje i osposobljavanje za rad

Članak 23.
Prigodom sklapanja ugovora o radu može se ugovoriti probni rad.

Trajanje probnog rada ne može se ugovoriti u vremenu duljem od šest mjeseci.

Članak 24.

Probni rad radnika prati ravnatelj ili osoba odnosno povjerenstvo, koje za to opunomoći  ravnatelj.

Članak 25.

Ako radnik zadovolji na probnom radu, ugovor o radu ostaje u potpunosti na snazi.


Ako radnik ne zadovolji na probnom radu, redovito mu se otkazuje ugovor o radu uz otkazni rok od sedam dana.

Članak 26.


Poslodavac je dužan omogućiti radniku, u skladu s mogućnostima i potrebama  

rada, školovanje, obrazovanje, osposobljavanje i usavršavanje.


Radnik je dužan, u skladu sa svojim sposobnostima i potrebama rada, školovati se , 

obrazovati, osposobljavati i usavršavati se za rad.


Prilikom promjene ili uvođenja novog načina ili organizacije rada, poslodavac je 

dužan, u skladu s potrebama i mogućnostima rada, omogućiti radniku osposobljavanje ili usavršavanje za rad.

III. PRIPRAVNICI

Članak 27.

Pripravnici u Knjižnici su osobe koje se prvi put zapošljavaju za stjecanje znanja za samostalni rad.


Prava i obveze Knjižnice i pripravnika iz stavka 1. ovoga članka uređuju se ugovorom o radu.

Članak 28.
Ugovor o radu s pripravnikom sklapa se na neodređeno ili određeno vrijeme.

Članak 29.

Pripravnički staž traje godinu dana. 


Ugovor o radu s pripravnikom sklapa se uz uvjet polaganja stručnog ispita u roku propisan Zakonom o knjižnicama.


Pripravniku koji ne položi stručni ispit u roku iz stavka 2. ovoga članka, ugovor o radu prestaje istekom posljednjeg dana roka za polaganje stručnog ispita.

Članak 30.

Na stažiranje pripravnika i polaganje stručnog ispita iz ovoga Pravilnika primjenjuju se odredbe Zakona o knjižnicama.

Članak 31.

Knjižnica može u skladu s godišnjim planom i programom rada radi pripremanja za polaganje stručnog ispita primiti radnike na stručno osposobljavanje za rad bez zasnivanja radnog odnosa.


Stručno osposobljavanje za rad iz stavka 1. ovoga članka ne može trajati dulje od pripravničkog staža iz članka 29. stavka 1. ovoga Pravilnika.


S osobom primljenom na stručno osposobljavanje za rad ravnatelj je dužan sklopiti ugovor u pisanom obliku.

IV. RADNO VRIJEME

Članak 32.
Puno radno vrijeme radnika u Knjižnici iznosi 40 sati tjedno.

Članak 33.
Tjedno radno vrijeme radnika raspoređuje se u pet ili šest radnih dana.

Dnevno radno vrijeme radnika raspoređuje se jednokratno ili dvokratno.

Članak 34.

Radnik je dužan započeti s radom u određeno vrijeme i ne smije ga završiti prije isteka tog vremena.


Radnik za trajanja radnog vremena može napustiti radni prostor knjižnice  samo uz dopuštenje ravnatelja.

Članak 35.

Raspored radnog vremena, odnosno raspored radnih obveza radnika utvrđuje ravnatelj pisanom odlukom.


Ravnatelj je dužan obavijestiti radnike o rasporedu ili promjeni rasporeda najmanje tjedan dana unaprijed.

Članak 36.

Ravnatelj može  sklopiti s radnikom ugovor o radu s nepunim radnim vremenom kada narav i opseg posla, odnosno potrebe rada ne zahtijevaju rad u punome radnom vremenu.


Ako radnik s kojim je  sklopljen ugovor o radu s nepunim radnim vremenom, radi kod još jednog ili više poslodavaca, ravnatelj treba s drugim poslodavcima dogovoriti raspored radnih obveza i ostvarivanje radnikovih prava iz radnog odnosa.


Ravnatelj može radniku koji radi u nepunom radnom vremenu, rasporediti radne obveze u sve dane u tjednu ili samo u neke dane u tjednu.

Članak 37.

Rad radnika u nepunom radnom vremenu izjednačuje se s radom u punom radnom vremenu kod ostvarivanja prava na odmor između dva uzastopna radna dana, tjedni odmor, trajanje godišnjeg odmora i plaćenog dopusta te prava koja se temelje na trajanju radnog odnosa u Knjižnici.

Članak 38.

Ravnatelj je dužan razmotriti zahtjev radnika koji radi puno radno vrijeme za promjenu i sklapanje ugovora o radu u nepunom radnom vremenu, kao i radnika koji radi u nepunom radnom vremenu za sklapanje ugovora o radu u punome radnom vremenu ako u Knjižnici postoje mogućnosti za takvu promjenu rada.

Članak 39.

Ravnatelj može uvesti prekovremeni rad u slučaju više sile, izvanrednog povećanja opsega rada, nemogućnosti pravodobnog zapošljavanja potrebnog radnika te u drugim slučajevima prijeke potrebe.


U slučaju uvođenja prekovremenog rada radnik je dužan raditi dulje od punoga radnog vremena najviše do osam sati tjedno.
Članak 40.

Ravnatelj je dužan o prekovremenom radu pisanim putem izvijestiti radnika u skladu s člankom 35. stavkom 2. ovoga Pravilnika.


Izuzetno od stavka 1. ovoga članka, u slučaju nastupa elementarne nepogode, dovršenja posla čije se trajanje nije moglo predvidjeti, a čiji bi prekid nanio Knjižnici znatnu štetu, zamjene nenazočnog radnika i u drugim slučajevima hitnog prekovremenog rada, radnik je dužan raditi prekovremeno neposredno nakon primitka obavijesti.

Članak 41.

Kada narav posla i proces rada to zahtijevaju, puno ili nepuno ugovorno radno vrijeme može se preraspodijeliti tako da tijekom jednog razdoblja radnik radi dulje, a tijekom drugoga razdoblja kraće od ugovornog radnog vremena.


Radno vrijeme preraspodijeljeno u skladu sa stavkom 1. ovoga članka ne može tijekom  godine biti prosječno dulje od ugovorenog radnog vremena.


Preraspoređeno puno radno vrijeme radnika ne smije biti veće od 48 sati tjedno.


Radniku koji radi nepuno radno vrijeme u Knjižnici i kod drugoga poslodavca, može se radno vrijeme preraspodijeliti samo uz njegov pristanak.


Radno vrijeme trudnice, majke s djetetom do tri godine starosti, samohranog roditelja s djetetom do šest godina starosti te radnika koji radi u nepunom radnom vremenu može se prerasporediti samo uz pisani pristanak tih radnika.

Članak 42.

Plan preraspodjele radnog vremena s naznakom poslova i broja radnika uključenih u preraspodijeljeno radno vrijeme i odluku o preraspodjeli radnog vremena donosi ravnatelj.

V. ODMORI I DOPUSTI

Članak 43.

Radnik koji radi najmanje šest sati dnevno, ima svakoga radnog dana pravo na stanku u trajanju 30 minuta.


Vrijeme korištenja stanke određuje ravnatelj, aktom iz članka 35. ovoga Pravilnika.


Kada radni proces ne dopušta prekid rada zbog korištenja stanke, radniku će se skratiti dnevno radno vrijeme za 30 minuta. 

Članak 44.

Radnik ima pravo na dnevni odmor od najmanje 12 sati neprekidno tijekom svakoga vremenskog razdoblja od 24 sata.
Članak 45.

Dani tjednog odmora radnika su subota i/ili nedjelja.


Ako je prijeko potrebno da radnik radi subotom i/ili nedjeljom, osigurat će mu se tijekom sljedećeg tjedna korištenje neiskorištenog tjednog odmora.


Dan tjednog odmora iz stavka 2. ovoga članka određuje ravnatelj.

Članak 46.

U svakoj kalendarskoj godini punoljetni radnik ima pravo na plaćeni  godišnji odmor u trajanju od najmanje četiri tjedna, a maloljetni radnik ima pravo na plaćeni godišnji odmor u trajanju od najmanje pet tjedana.


Za vrijeme korištenja godišnjeg odmora radniku se isplaćuje naknada plaće u visini kao da je na radu.

Članak 47.

U odnosu na članak 46. stavak 1. ovoga Pravilnika, radnik ostvaruje dulji godišnji odmor na temelju dodatnih kriterija i to:

1. s obzirom na uvjete rada:

· rad u smjenama ili redovan rad subotom------------------------------------------1 dana

2. s obzirom na složenost poslova:

· na poslovima upravitelja VSS------------------------------------------------------4 dana

· zaposlenicima VŠS-------------------------------------------------------------------3 dana

· zaposlenicima SSS-------------- -----------------------------------------------------2 dana

· ostalim zaposlenicima----------------------------------------------------------------1 dana

3. s obzirom na dužinu radnog staža

· do 5 godina radnog staža---------------------------------------------------------1 dan

· od 5 do 10 godina radnog staža--------------------------------------------------2 dana

· od 10 do 15 godina radnog staža-------------------------------------------------3 dana

· od 15 do 20 godina radnog staža-------------------------------------------------4 dana

· od 20 do 25 godina radnog staža-------------------------------------------------5 dana

· od 25 do 30 godina radnog staža-------------------------------------------------6 dana

· od 30 i više godina radnog staža--------------------------------------------------8 dana

4. s obzirom na posebne socijalne uvjete:

· roditelju, posvojitelju ili staratelju s jednim malodobnim djetetom-------------2 dana

· roditelju, posvojitelju ili staratelju za svako malodobno dijete još po----------1 dan

· roditelju, posvojitelju ili staratelju djeteta s težim tjelesnim ili

mentalnim oštećenjem, bez obzira na ostalu djecu--------------------------------3 dana

· invalidu----------------------------------------------------------------------------------2 dana

· dobrovoljnom darovatelju krvi-------------------------------------------------------1 dan

                          
U trajanje godišnjeg odmora se ne uračunavaju blagdani, subote, neradni dani propisani zakonom i vrijeme privremene nesposobnosti za rad utvrđeno od strane ovlaštenog liječnika primarne zdravstvene zaštite.
Članak 48.

Radnici koriste godišnji odmor prema rasporedu korištenja godišnjih odmora.


Radnik može koristiti godišnji odmor u dva dijela, ako se s ravnateljem drukčije ne dogovori.


Ako radnik koristi godišnji odmor u dva dijela, prvi dio mora biti u trajanju od  najmanje dva tjedna neprekidno i mora se koristiti tijekom kalendarske godine za koju ostvaruje pravo na godišnji odmor.


Raspored korištenja godišnjih odmora donosi i o rasporedu i trajanju godišnjeg odmora radnika najmanje 15 dana prije korištenja godišnjeg odmora radnika izvješćuje ravnatelj.


Radnik može jedan dan godišnjeg odmora koristiti prema osobnom odabiru pod uvjetom da o tome izvijesti  ravnatelja najmanje tri dana ranije.

Članak 49.

Neiskorišteni dio godišnjeg odmora u tekućoj kalendarskoj godini radnik može koristiti u istoj godini nakon prestanka razloga spriječenosti ili neiskorišteni dio godišnjeg odmora prenijeti i koristiti u idućoj godini najkasnije do 30. lipnja.


Radnik ne može u iduću kalendarsku godinu prenijeti dio neiskorištenog godišnjeg odmora kada mu je u tekućoj kalendarskoj godini omogućeno korištenje toga dijela godišnjeg odmora.


O korištenju dijela godišnjeg odmora iz stavka 1. ovoga članka ili nekorištenju dijela godišnjeg odmora iz stavka 2. ovoga članka odlučuje ravnatelj posebnom odlukom.






       Članak 50.

Radnik ima pravo na razmjerni dio godišnjeg odmora, odnosno pravo na jednu dvanaestinu godišnjeg odmora za svakih navršenih mjesec dana rada, u slučaju da u kalendarskoj godini nije stekao pravo na  puni godišnji odmor, ako radni odnos prestaje prije 1. srpnja i u drugim slučajevima utvrđenim Zakonom.


Radnik koji odlazi u mirovinu prije 1. srpnja ima pravo na puni godišnji odmor za tu godinu. 


Članak 51.

Obavijest o rasporedu i trajanju godišnjeg odmora dostavlja se radniku na radno mjesto. 


Ako se radnik privremeno ne nalazi na radnom mjestu, obavijest iz stavka 1. ovoga članka dostavlja mu se na adresu prebivališta ili boravišta.

Članak 52.

Radnik ima  tijekom kalendarske godine pravo  na dopust uz nadoknadu plaće do osam radnih dana u slučaju:

· sklapanja braka---------------------------------------------------------- 5 dana


· rođenja djeteta------------------------------------------------------------5 radnih dana

· smrti supružnika, djeteta, roditelja i unuka---------------------------5 radnih dana

                  -     smrti brata ili sestre,djeda ili bake, te roditelja supružnika---------3 radna dana

· selidbe----------------------------------------------------------------------2 radna dana

· teške bolesti roditelja ili djeteta izvan mjesta stanovanja------------3 radna dana

· polaganja stručnog ispita-------------------------------------------------5 radnih dana

· nastupanje u kulturnim i sportskim priredbama-----------------------2 radna dana

· sudjelovanje u sindikalnim susretima,seminarima--------------------3 radna dana

· elementarne nepogode----------------------------------------------------5 radnih dana


Zaposlenik ima pravo na plaćeni dopust za svaki smrtni slučaj iz st.1.ovog članka neovisno o broju dana koje je tijekom kalendarske godine iskoristio prema drugim osnovama.





       Članak 53.

Za vrijeme korištenja godišnjeg odmora i plaćenog dopusta radniku se isplaćuje naknada plaće u visini kao da je na radu.

Članak 54.

Radniku se može na njegov pisani zahtjev odobriti neplaćeni dopust.


Neplaćeni dopust odobrava  ravnatelj.


Kod razmatranja zahtjeva za neplaćeni dopust ravnatelj je dužan voditi računa o naravi posla, obvezama i interesima Knjižnice.


Za trajanja neplaćenog dopusta ugovor o radu privremeno prestaje, a radnikova prava iz radnog odnosa ili u svezi s radnim odnosom miruju.


S prvim danom neplaćenog dopusta radniku se zaključuje radna knjižica i odjavljuje ga se s mirovinskog i zdravstvenog osiguranja. Ako se radnik u skladu s odlukom o neplaćenom dopustu pravodobno ne vrati na rad u Knjižnicu, ravnatelj će radnika pisano izvijestiti o gubitku prava rada u Knjižnici..

VI. ZAŠTITA  ŽIVOTA, ZDRAVLJA, PRIVATNOSTI  I  DOSTOJANSTVA 

RADNIKA
Članak 55.

Ravnatelj ima obvezu zalagati se za osiguravanje uvjeta rada kojima će se štititi zdravlje i omogućiti redovan rad radnika.


U svezi sa stavkom 1. ovoga članka u Knjižnici će se održavati prostorije, uređaji, oprema,  sredstva i pomagala i pristup radnom mjestu te primjenjivati mjere zaštite zdravlja i sigurnosti radnika i osposobljavati radnike za rad na siguran način.


Ravnatelj je dužan radnike redovno izvješćivati o uvjetima i načinu korištenja prostora, prostorija, opasnih tvari, sredstava za rad i opreme te osigurati da ista u svakom trenutku bude ispravna.

Članak 56.

Radnik je dužan pridržavati se pravila o zaštiti zdravlja i sigurnosti na radu.


Radnik je dužan brinuti se za vlastitu sigurnost i zdravlje, kao i za sigurnost i zdravlje drugih radnika s kojima je neposredno vezan u procesu rada i drugih osoba koje borave u Knjižnici.

Članak 57.

Prigodom sklapanja ugovora o radu radnik je dužan izvijestiti ravnatelja o okolnostima koje mogu utjecati na obavljanje ugovornih poslova.


Odgovornost za propuštanje iz stavka 1. ovoga članka snosi radnik.

Članak 58.

Radnik treba pravodobno dostaviti tijelima Knjižnice odgovarajuće osobne podatke i isprave za ostvarivanje prava iz radnog odnosa.


Štetne posljedice nepravodobne dostave podataka iz stavka 1. ovoga članka snosi radnik.


Tijela Knjižnice ne smiju bilo kojim mjerama tražiti od radnika dostavljanje osobnih podataka koji su u možebitnoj svezi s ostvarivanjem prava drugih radnika u Knjižnici.

Članak 59.

Osobne podatke o radnicima može prikupljati, obrađivati, koristiti i dostavljati trećim osobama samo ravnatelj ili radnik knjižnice kojega za to ravnatelj pisano opunomoći.


O prikupljanju, obrađivanju, uporabi i dostavljanju radnikovih osobnih podataka te imenovanju radnika ovlaštenog za nadzor nad ispravnom uporabom tih podataka odlučuje ravnatelj. Podatci koji se prikupljaju su:

- ime i prezime radnika

- osobni identifikacijski broj(OIB)

- spol

- dan, mjesec i godina rođenja

- državljanstvo

- prebivalište/boravište

- dokumenti o obrazovanju i stručnom usavršavanju

- podatci iz ugovora o radu


Radnikovi osobni podaci mogu se dostavljati trećima samo uz njegovu prethodnu pisanu suglasnost.

Članak 60.

Radnici Knjižnice tijekom rada trebaju poštovati dostojanstvo drugih radnika i ne smiju ih tjelesno ili verbalno, odnosno spolno uznemiravati.


Pod uznemiravanjem radnika Knjižnice smatra se svako protupravno činjenje koje  ima za cilj ili stvarno predstavlja povredu dostojanstva radnika, a koje uzrokuje strah ili neprijateljsko, ponižavajuće ili uvredljivo okruženje.


Pod spolnim uznemiravanjem radnika Knjižnice smatra se svako verbalno, neverbalno ili tjelesno ponašanje spolne naravi koje ima za cilj ili stvarno predstavlja povredu dostojanstva radnika, a koje uzrokuje strah ili neprijateljsko, ponižavajuće ili uvredljivo okruženje.

Članak 61.

Svako radnikovo uznemiravanje ili spolno uznemiravanje drugih radnika predstavlja povredu obveza iz radnog odnosa.

Članak 62.

O obvezi poštovanja dostojanstva radnika i zabrani uznemiravanja ili spolnog uznemiravanja ravnatelj je dužan upozoriti radnike putem oglasne ploče u Knjižnici.

Članak 63.

Ravnatelj je dužan imenovati nekoga od radnika Knjižnice koji će osim njega primati i rješavati pritužbe vezane za zaštitu radnika.


Kada ravnatelj ili osoba koju on ovlasti za primanje ili rješavanje pritužaba vezanih za zaštitu dostojanstva radnika (u daljem tekstu: ravnatelj) neposredno uoči da neki od radnika uznemirava ili spolno uznemirava druge radnike, dužan ga je upozoriti na povrede obveza iz radnog odnosa.


Ako radnik nastavi s ponašanjem iz stavka 2. ovoga članka, ravnatelj ga je dužan udaljiti s radnog mjesta, odnosno s mjesta kršenja radnih obveza, a prema potrebi i iz prostora Knjižnice.


Ako radnik odbije postupiti prema nalogu iz stavka 3. ovoga članka, ravnatelj treba pozvati redarstvenu ili zaštitarsku službu da osigura provođenje naloga o udaljenju.

Članak 64.


Radnik koji je uznemiravan ili spolno uznemiravan, treba podnijeti pritužbu ravnatelju.


U skladu s pritužbom radnika ravnatelj je dužan u roku do osam dana od dana dostave pritužbe provesti postupak i utvrditi istinitost činjenica o uznemiravanju ili spolnom uznemiravanju.


Radnik za kojega postoji osnovana sumnja da je uznemiravao ili spolno uznemiravao druge radnike, dužan je ravnatelju istinito u potpunosti iznijeti okolnosti počinjenja djela za koje se tereti.


Odbijanje radnika da postupi prema stavku 3. ovoga članka smatra se radnikovom povredom obveza iz radnog odnosa.
Članak 65.

Kada utvrdi radnikovo skrivljeno ponašanje u svezi s uznemiravanjem ili spolnim uznemiravanjem drugih radnika ravnatelj treba u zavisnosti od težine povrede obveza iz radnog odnosa izdati radniku upozorenje zbog skrivljenog ponašanja ili mu redovito odnosno izvanredno otkazati ugovor o radu.

Članak 66.


Osobni podaci radnika koji su utvrđeni u postupku zaštite dostojanstva radnika predstavljaju tajnu i ne smiju se priopćavati trećima.

Članak 67.


Radnik zbog uznemiravanja ili spolnog uznemiravanja za koje ne može očekivati da će mu ravnatelj zaštititi dostojanstvo, može prekinuti rad, ako je zatražio zaštitu pred nadležnim sudom i o tome izvijestio Knjižnicu u roku do osam dana od dana prekida rada.

VII. ZABRANA DISKRIMINACIJE

Članak 68.

U Knjižnici je zabranjena diskriminacija u svim pojavnim oblicima. 


Pod pojavnim oblicima iz stavka 1. ovoga članka razumijeva se izravna ili neizravna diskriminacija na području rada i radnih uvjeta, zapošljavanja, napredovanja, profesionalnog usmjeravanja, stručnog osposobljavanja i usavršavanja te prekvalifikacije.

Članak 69.

Pod izravnom diskriminacijom iz članka 68. stavka 2. ovoga Pravilnika razumijeva se stavljanje u nepovoljniji položaj osoba na osnovi rase ili etničke pripadnosti ili boje kože, spola, jezika, vjere, političkoga ili drugog uvjerenja, nacionalnog ili socijalnog podrijetla, imovnog stanja, članstva u sindikatu, obrazovanja, društvenog položaja, bračnog i obiteljskog statusa, dobi, zdravstvenog stanja, invaliditeta, genetskog nasljeđa, rodnog identiteta, izražavanja i spolne orijentacije.


Pod neizravnom diskriminacijom iz članka 66. stavka 2. ovoga Pravilnika razumijeva se naizgled neutralna odredba, kriterij ili praksa prema kojoj se osobe stavljaju u nepovoljniji položaj po osnovi iz stavka 1. ovoga članka u odnosu na druge osobe u usporedivoj situaciji, osim kada se takva odredba, kriterij ili praksa mogu objektivno opravdati zakonitim ciljem te primjerenim i nužnim sredstvima za njihovo postizanje.
Članak 70.

Dužnost je svih tijela i radnika Knjižnice pratiti i upozoravati na bilo koji oblik nastanka izravne ili neizravne diskriminacije.

Članak 71.

Uz pristanak osobe koja je možebitna žrtva diskriminacije u Knjižnici, tijela Knjižnice dužna su prijaviti osnovanu sumnju na diskriminaciju.

VIII. PLAĆE, NADOKNADE PLAĆA I DRUGE  NOVČANE NADOKNADE
Članak 72. 

Pravilnikom o plaćama, naknadama plaća i drugim materijalnim pravima radnika utvrđuju se osnove i mjerila za isplatu plaća radnika, te naknade plaće za razdoblja u kojima radnik ne radi.


Pod plaćom se podrazumijeva plaća u bruto iznosu.


Pravilnikom o plaćama osigurava se jednakost plaća žena i muškaraca.

Članak 73.

Pravilnikom o plaćama uređuju se i druga materijalna primanja radnika iz rada i s osnove rada.
IX. ODLUČIVANJE O STATUSU RADNIKA 

Članak 74.

O statusu radnika odlučuje ravnatelj uz suglasnost Općinskog vijeća.


U svezi sa stavkom 1. ovoga članka ravnatelj:

1. u slučaju smrti radnika zaključuje radnu knjižicu 

2. izvješćuje radnika o prestanku ugovora o radu sklopljenog na određeno vrijeme

3. izvješćuje radnika o pravu na starosnu mirovinu s navršenih 65 godina života (muškarac) i pravo na starosnu mirovinu s navršenih 60 godina života (žena)  i kada navrši 15 godina mirovinskog staža, (temeljem čl. 26. Zakona o Izmjenama i dopunama Zakona o mirovinskom osiguranju), tako da se dobna granica za ostvarivanje prava za žene postupno povećava – svake godine za 3 mjeseca. Prijelazno razdoblje  počinje 2011. i traje do 2030.g. 

4. uređuje vođenje evidencije o radnicima zaposlenim u Knjižnici 

5. upućuje radnika na liječnički pregled radi utvrđivanja zdravstvene sposobnosti za obavljanje određenih poslova

6. imenuje osobu koja će osim njega biti ovlaštena nadzirati prikupljaju li se osobni podatci radnika, obrađuju, koriste i dostavljaju trećima zakonito

7. u slučajevima propisanim zakonom izvješćuje inspektora o uvođenju prekovremenog rada ili preraspodjele radnog vremena

8. zaključuje radniku radnu knjižicu danom dostave pravomoćnog rješenja o mirovini zbog opće nesposobnosti za rad

9. sklapa s radnikom pisani sporazum o prestanku ugovora o radu

10. izdaje radniku pisano upozorenje kada radnik krši obveze iz radnog odnosa

11. privremeno udaljuje s posla radnika protiv kojega je pokrenut i vodi se kazneni postupak za neko od kaznenih djela.

12. izvješćuje pripravnika, drugog radnika o prestanku ugovora o radu zbog nepravodobnog polaganja stručnog ispita 

13. izvješćuje radnike koji se nakon isteka neplaćenog dopusta nisu pravodobno vratili na rad, o gubitku daljeg prava rada

14. kod otkaza ugovora o radu provodi postupak savjetovanja s sindikalnim povjerenikom i osigurava dokaze o razlozima za otkaz ugovora o radu

15. odlučuje o otkazu ugovora o radu administrativnim, tehničkim i pomoćnim radnicima

16. prati izvršenje donesenih odluka u svezi s prestankom ugovora o radu i trajanju otkaznih rokova

17. radniku u roku do osam dana od dana prestanka radnog odnosa dostavlja njegove isprave i primjerak odjave s obveznog mirovinskog i obveznog zdravstvenog osiguranja te mu na njegov zahtjev izdaje potvrdu o vrsti poslova koje je obavljao i trajanju radnog odnosa.

18. obavlja druge poslove za koje je ovlašten propisima, statutom i drugim općim aktima Knjižnice.

X. PRESTANAK UGOVORA O RADU

Članak 75.

Ugovor o radu prestaje:

· smrću radnika,

· istekom vremena na koje je sklopljen ugovor o radu na određeno vrijeme,

· stjecanjem prava na starosnu mirovinu u razdoblju od 1. siječnja 2014. do 31. prosinca 20130. kada radnik navrši 65 godina života i 15 godina  mirovinskog staža , temeljem članka 33. Zakona o mirovinskom osiguranju, NN 157/13, 151/14, 33/15, 93/15, 120/16) tako da se dobna granica za ostvarivanje ovih prava postupno povećava- svake godine za 3 mjeseca do 1.siječnja 2038. kada se pravo na starosnu mirovinu stječe kada osiguranik navrši 67 godina života i 15 godina mirovinskog staža,

· dostavom pravomoćnog rješenja o mirovini zbog opće nesposobnosti za rad,

· sporazumom radnika i poslodavca,

· otkazom,

· odlukom nadležnog suda.
Članak 76.

Sporazum o prestanku ugovora o radu mora biti u pisanom obliku.






       Članak 77.

Poslodavac i radnik mogu otkazati ugovor o radu.






       Članak 78.

Ravnatelj može ponuditi radniku sklapanje ugovora o radu pod izmijenjenim uvjetima (otkaz s ponudom izmijenjenog ugovora) u slučajevima kada to predviđa zakon ili zahtjeva organizacija posla
Članak 79.

Kad otkazuje radnik otkazni rok iznosi najviše mjesec dana, ako se radnik i poslodavac drukčije ne dogovore.


Svakom radniku kojemu poslodavac otkazuje, a razlog otkaza nije skrivljeno ponašanje radnika, pripada otpremnina u skladu sa Zakonom o radu.


Iznimno od odredbi prethodnog stavka ovoga članka, radniku s 30 i više godina radnog staža kod istog poslodavca, isplaćuje se otpremnina u visini najmanje 60% prosječne mjesečne bruto plaće, isplaćene radniku u tri mjeseca prije prestanka ugovora o radu, za svaku navršenu godinu rada kod istog poslodavca.


Ako radniku u posljednja tri mjeseca prije prestanka ugovora o radu nije isplaćivana plaća već naknada plaće prema posebnim propisima, ili mu je isplaćivana umanjivana plaća uz naknadu preostalog dijela plaće prema posebnim propisima, za izračun pripadajuće otpremnine uzet će se plaća koju bi radnik ostvario da je radio u punom radnom vremenu.


Otpremnina iz stavka 2. ovog članka isplaćuje se najkasnije 30 dana po prestanku radnoga odnosa.
Članak 80.

Poslodavac može otkazati ugovor o radu uz propisani ili ugovoreni otkazni rok (redoviti otkaz), ako za to ima opravdani razlog, u slučaju:

· ako prestane potreba za obavljanje određenog posla zbog gospodarskih, tehničkih ili organizacijskih razloga (poslovno uvjetovani otkaz),

· ako radnik nije u mogućnosti uredno izvršavati svoje obveze iz radnog odnosa zbog određenih trajnih osobina ili sposobnosti (osobno uvjetovani otkaz), ili

· ako radnik krši obveze iz radnog odnosa (otkaz uvjetovan skrivljenim   


 ponašanjem radnika),

Poslovno uvjetovani otkaz dopušten je samo ako poslodavac ne može zaposliti radnika na nekim drugim poslovima.


Pri odlučivanju o poslovno i osobno uvjetovanom otkazu, poslodavac mora voditi računa o trajanju radnog odnosa, starosti i obvezama uzdržavanja koje terete radnika.


Poslovno uvjetovani otkaz dopušten je samo ako poslodavac ne može zaposliti radnika na nekim drugim poslovima.


Pri odlučivanju o poslovno i osobno uvjetovanom otkazu, poslodavac mora voditi računa o trajanju radnog odnosa, starosti i obvezama uzdržavanja koje terete radnika.


Poslovno ili osobno uvjetovani otkaz dopušten je samo ako poslodavac ne može obrazovati ili osposobiti radnika za rad na nekim drugim poslovima, odnosno ako postoje okolnosti zbog kojih nije opravdano očekivati od poslodavca da obrazuje ili osposobi radnika za rad na nekim drugim poslovima.


Odredbe stavka 2. do 4. ovoga članka ne primjenjuju se na otkaz ako poslodavac zapošljava dvadeset ili manje od dvadeset radnika.

Radnik može otkazati ugovor o radu uz propisani ili ugovoreni otkazni rok, ne navodeći za to razlog.


Poslodavac koji je zbog gospodarskih, tehničkih ili organizacijskih razloga otkazao radniku, ne smije šest mjeseci na istim poslovima zaposliti drugog radnika.


Ako u roku iz stavka 8. ovoga članka nastane potreba zapošljavanja zbog obavljanja istih poslova, poslodavac je dužan ponuditi sklapanje ugovora o radu radniku kojem je otkazao iz poslovno uvjetovanih razloga. 

Članak 81.

Poslodavac može redovito otkazati radniku uz uvjete iz Zakona o radu, ako utvrdi da je radnik povrijedio obveze iz radnog odnosa, a osobito zbog:

· neizvršavanja ili nesavjesnog, nepravovremenog ili nemarnog izvršavanja radnih obveza,

· neopravdanog nedolaska na posao ili samovoljnog napuštanja posla, zbog čega se poremećuje rad ili organizacija rada poslodavca,

· nedozvoljenog korištenja sredstvima poslodavca, povrede propisa o sigurnosti i zaštiti na radu i propisa o zaštiti od požara, zbog čega je nastupila ili mogla nastupiti šteta, 

· odavanja poslovne tajne određene zakonom, drugim propisom ili pravilnikom o radu,

· zlouporabe položaja ili prekoračenja ovlasti,

· nanošenje znatnije štete,

· nepropisnog i nekorektnog odnosa prema radnicima i korisnicima ili njihovo šikaniranje, 

· zloupotrebe korištenja bolovanja.


Radi kršenja obveza iz stavka 1. ovoga članka poslodavac može izvanredno otkazati samo pod uvjetima utvrđenim člankom Zakona o radu.

Članak 82.

Privremena nenazočnost na radu zbog bolesti ili ozljede nije opravdani razlog za otkaz.


Podnošenje žalbe ili tužbe, odnosno sudjelovanje u postupku poslodavca zbog povrede zakona, drugog propisa, kolektivnog ugovora ili pravilnika o radu, odnosno obraćanje radnika nadležnim tijelima izvršne vlasti, ne predstavlja opravdani razlog za otkaz ugovora o radu.


Obraćanje radnika zbog opravdane sumnje na korupciju ili u dobroj vjeri podnošenje prijave o toj sumnji odgovornim osobama ili nadležnim tijelima državne vlasti, ne predstavlja opravdani razlog za otkaz.

Članak 83.

Ugovor o radu sklopljen na određeno vrijeme može se redovito otkazati samo ako je takva mogućnost otkazivanja predviđena ugovorom.

Članak 84.

Prije redovitog otkazivanja uvjetovanoga ponašanjem, poslodavac je dužan radnika pisano upozoriti na obveze iz radnog odnosa i ukazati mu na mogućnost otkaza za slučaj nastavka kršenja tih obveza, osim ako postoje okolnosti zbog kojih nije opravdano očekivati od poslodavca da to učini.


Prije redovitog ili izvanrednog otkazivanja uvjetovanoga ponašanjem ili radom radnika, poslodavac je dužan omogućiti radniku da iznese svoju obranu, osim ako postoje okolnosti  zbog kojih nije opravdano očekivati od poslodavca da to učini.

Članak 85.

Otkaz mora imati pisani oblik.


Poslodavac mora u pisanom obliku obrazložiti otkaz.


Otkaz se mora dostaviti osobi kojoj se otkazuje.


Otkazni rok počinje teći od dana dostave otkaza.


Otkazni rok ne teče za vrijeme trudnoće, korištenje porodnog dopusta, dopusta za njegu djeteta s težim smetnjama u razvoju, korištenja prava na rad u skraćenom radnom vremenu roditelja, odnosno posvojitelja, korištenja posvojiteljskog dopusta, privremene nesposobnosti za rad, godišnjeg odmora, plaćenog dopusta, vojne vježbe, te u drugim slučajevima opravdane nenazočnosti radnika na radu, određenim ovim Pravilnikom ili drugim zakonom.

Članak 86.

Ako poslodavac otkazuje ugovor o radu, za valjanost otkaza se ovim Pravilnikom traži postojanje opravdanoga razloga, on mora dokazati postojanje opravdanog razloga za otkaz.

Radnik je dužan dokazati postojanje opravdanoga razloga za otkaz, samo ako ugovor o radu otkazuje izvanrednim otkazom.

Članak 87.

U slučaju redovitog otkaza, otkazni rok je najmanje:

- dva tjedna, ako je radnik u radnom odnosu kod istog poslodavca proveo neprekidno manje od jedne godine,

- mjesec dana, ako je radnik u radnom odnosu kod istog poslodavca proveo neprekidno jednu godinu,

- mjesec dana i dva tjedna, ako je radnik u radnom odnosu kod istog poslodavca neprekidno dvije godine,

- dva mjeseca, ako je radnik u radnom odnosu kod istog poslodavaca proveo neprekidno pet godina,

- dva mjeseca i dva tjedna, ako je radnik u radnom odnosu kod istog poslodavca neprekidno deset godina,

- tri mjeseca, ako je radnik u radnom odnosu kod istog poslodavca proveo neprekidno dvadeset godina. 


Otkazni rok iz stavka 1. ovog članka radniku koji je kod poslodavca proveo u radnom odnosu neprekidno dvadeset godina, povećava se za dva tjedna ako je radnik navršio 50 godina života, a za mjesec dana ako je navršio 55 godina života.


Radniku kojem se ugovor o radu otkazuje zbog kršenja obveza iz radnog odnosa (otkaz uvjetovan skrivljenim ponašanjem radnika) utvrđuje se otkazni rok u dužini polovice otkaznih rokova utvrđenih u stavku 1. i 2. ovog članka.


Ako radnik na zahtjev poslodavca prestane raditi prije isteka propisanog ili ugovorenog otkaznog roka, poslodavac mu je dužan isplatiti naknadu plaće i priznati sva ostala prava kao da je radio do isteka otkaznog roka.


Za vrijeme otkaznog roka radnik ima pravo uz naknadu plaće odsustvovati s rada najmanje četiri sata tjedno radi traženja zaposlenja.

Članak 88.

Odredbe ovog Pravilnika koje se odnose na otkaz, primjenjuju se i na slučaj kada poslodavac otkaže ugovor i istovremeno predloži radniku sklapanje ugovora o radu po izmijenjenim uvjetima (otkaz s ponudom izmijenjenog ugovora).


Ako u slučaju iz stavka 1. ovog članka radnik prihvati ponudu poslodavca, pridržava pravo pred nadležnim sudom osporavati dopuštenost takvog otkaza ugovora.


O ponudi za sklapanje ugovora o radu pod izmijenjenim uvjetima radnik se mora izjasniti u roku od osam dana

Članak 89.

Poslodavac je dužan u roku od osam dana prestanka radnog odnosa radniku vratiti sve njegove isprave i primjerak odjave s obveznoga mirovinskog i zdravstvenog osiguranja te mu na njegov zahtjev izdati potvrdu o vrsti poslova koje je obavljao i trajanju radnog odnosa, kao i potvrdu o korištenju godišnjeg odmora.


Osim podataka iz stavka 1. ovoga članka u potvrdi se ne smije ništa naznačiti što bi radniku otežalo sklapanje novog ugovora o radu.

XI. ZAŠTITA PRAVA IZ  RADNOG  ODNOSA
Članak 90.

Radnik koji smatra da mu je povrijeđeno neko pravo iz radnog odnosa, može u roku do 15 dana od dana dostave akta kojim je možebitno povrijeđeno pravo, odnosno od dana saznanja za povredu prava, podnijeti poslodavcu zahtjev za zaštitu prava.


Ako raspolaže relevantnim podacima u svezi sa zahtjevom radnika, ravnatelj će o zahtjevu iz stavka 1. ovoga članka odlučiti u roku do 15 dana od dana primitka zahtjeva.

Članak 91.

Kada ravnatelj utvrdi da je radnikov zahtjev za ostvarivanje prava nerazumljiv ili nepravodoban, zahtjev  će odbaciti.
Članak 92.

Ako ne postupi prema članku 92. ovoga Pravilnika, odlučujući o zahtjevu, ravnatelj može:

· zahtjev odbiti kao neosnovan

· zahtjevu udovoljiti i osporavani akt izmijeniti ili poništiti

· zahtjevu udovoljiti i osporavani akt ukinuti i donijeti novi akt, odnosno ukinuti i vratiti predmet na ponovno odlučivanje.

XII. DOSTAVLJANJE PISMENA
Članak 93.

Pismena u svezi s ostvarivanjem prava i obveza iz radnog odnosa dostavljaju se radniku neposredno na radnome mjestu. Potvrdu o izvršenom dostavljanju (dostavnicu) potpisuju dostavljač i radnik. Radnik treba na dostavnici sam označiti nadnevak primitka pismena. Ako radnik odbije primitak pismena, dostavljač će odbijanje primitka zabilježiti na preslici pismena.


Kada radniku pismeno nije dostavljeno na radno mjesto, treba mu pismeno dostaviti poštom na njegovu adresu. U slučaju odbijanja prijama pismena kod poštanske dostave ili nepoznate adrese radnika dostavljanje će se obaviti isticanjem pismena na oglasnoj ploči Knjižnice.


Kada je pismeno istaknuto na oglasnoj ploči Knjižnice, dostavljanje se smatra obavljenim istekom roka od dva dana od dana isticanja pismena.

XIII. NADOKNADA ŠTETE

Članak 94.

Bez dopuštenja ravnatelja radnik ne smije za sebe ili drugu osobu obavljati poslove sredstvima ili opremom Knjižnice.


Radnik koji na radu ili u svezi s radom namjerno ili krajnjom nepažnjom prouzroči štetu Knjižnici, dužan je nastalu štetu nadoknaditi.

Članak 95.

Ako štetu prouzroči više radnika, svaki radnik odgovoran je za dio štete koji je prouzročio.


Ako štetu prouzroči više radnika, a ne može se za svakog radnika utvrditi dio štete koji je prouzročio, svi radnici odgovaraju za štetu i dužni su je nadoknaditi u jednakim iznosima.

Članak 96.

Visina štete određuje se na osnovi cjenika ili knjigovodstvene isprave, odnosno knjigovodstvene vrijednosti stvari na kojima je počinjena šteta.


Ako se šteta ne može odrediti prema stavku 1. ovoga članka, šteta će se odrediti procjenom vrijednosti oštećene stvari. Procjena vrijednosti oštećene stvari utvrdit će se vještačenjem.
Članak 97.

Knjižnica će djelomično ili potpuno osloboditi radnika od plaćanja nadoknade štete ako šteta nije učinjena namjerno, ako radnik do tada nije uzrokovao štetu, ako je poduzeo sve da se šteta otkloni ili bi se radnik zbog isplate nadoknade našao u osobito teškom socijalnom ili materijalnom položaju.

[image: image1.jpg]Clanak 98.
Ako radnik na radu ili u svezi s radom namjerno ili krajnjom nepaznjom prouzroéi Stetu
trecoj osobi, a tu je Stetu nadoknadila KnjiZnica, radnik je duzan Knjiznici vratiti iznos koji je
on isplatio trecoj osobi.

Clanak 99.
Postupak u svezi s utvrdivanjem i naplatom tete vodi ravnatelj.
Ako radnik ne nadoknadi nastalu Stetu dragovoljno, ravnatelj treba protiv radnika
pokrenuti postupak za prisilnu nadoknadu $tete.
Clanak 100.
Radnik ima pravo na nadoknadu tete od Knjiznice ako pretrpi tetu na radu ili u svezi
s radom, odnosno ako mu Knjiznica prouzro¢i $tetu povredom njegovih prava iz radnog
odnosa.
Obiljezje i visinu $tete iz stavka 1. ovoga ¢lanka radnik mora dokazati.
Nastalu 3tetu iz stavka 1. ovoga ¢lanka Knjiznica ¢e nadoknaditi prema Zakonu o
obveznim odnosima, prema pravomoénoj sudskoj odluci, odnosno prema ovrsnoj ispravi.

XIV.PRIJELAZNE I ZAVRSNE ODREDBE

Clanak 101.
Ovaj Pravilnik moze se mijenjati i dopunjavati samo na naéin i u postupku po kojem je
donesen.

Clanak 102.
Stupanjem na snagu ovoga Pravilnika prestaje vaziti Pravilnik o radu od 31.04.2007.

godine.

Clanak 103.
Ovaj Pravilnik stupa na snagu osmoga dana od dana objave na oglasnoj ploci

Knjiznice.

